বিয়ের পর জাহির-সোনাক্ষী প্রথম ঈদ,সলমন এর পার্টিতে

ওয়েব ডেস্ক: সম্প্রতি, বলিউড সুপারস্টার সলমন খান(Bollywood Superstar Salman Khan) তার আসন্ন ছবি ‘সিকান্দর'(Sikandar)-এর মুক্তির আগে এক জমকালো ইদ পার্টির(Eid Party) আয়োজন করেছিলেন। এই পার্টিতে বলিউডের অনেক তারকার সমাগম হয়েছিল। তাদের মধ্যে অন্যতম ছিলেন সোনাক্ষী সিনহা এবং জেনেলিয়া ডিসুজা।
সোনাক্ষী সিনহা, তার স্বামী জাহির ইকবালের(Sonakshi Sinha, Zaheer Iqbal) সাথে পার্টিতে যোগ দিয়েছিলেন। তিনি একটি সুন্দর অফ-হোয়াইট ফ্লোরাল প্রিন্টের ভি-নেক কুর্তা পরেছিলেন, যা সাদা প্লাজোর সাথে জুটি বেঁধেছিলেন। এই সাধারণ চেহারার কুর্তাটির দাম শুনলে আপনি অবাক হবেন। বিখ্যাত ডিজাইনার গোপী বৈদের তৈরি এই কুর্তাটির দাম ১৫,৯৯৯ টাকা। অন্যদিকে, জেনেলিয়া ডিসুজা পরেছিলেন গোপী বৈদের ডিজাইন করা একটি অফ-হোয়াইট আনারকলি স্যুট, যার দাম ছিল ৪৮,০০০ টাকা।
সলমন খানের সাথে সোনাক্ষী সিনহার সম্পর্ক খুবই ঘনিষ্ঠ। শোনা যায়, জাহিরের সাথে সোনাক্ষীর প্রেমের পেছনে সলমনের বিশেষ ভূমিকা ছিল। অন্যদিকে, রীতেশ এবং জেনেলিয়াও সলমনের খুব কাছের বন্ধু। তাই এই বিশেষ ইদ পার্টিতে তাদের উপস্থিতি ছিল চোখে পড়ার মতো।

আরও পড়ুন:ইশার শরীরী নেশায় বুঁদ শহরবাসী

জাহির ইকবালের সাথে সোনাক্ষীর বিয়ে হয় গত বছর। তাদের বিয়েতে দুই পরিবারের ঘনিষ্ঠ বন্ধু এবং আত্মীয়রা উপস্থিত ছিলেন। তবে, মুসলিম ছেলেকে বিয়ে করার জন্য সোনাক্ষীকে অনেক সমালোচনার মুখোমুখি হতে হয়েছিল। এমনকী, তার দুই ভাই লব এবং কুশও তার সাথে সম্পর্ক ছিন্ন করেছিলেন। বিয়ের পর এটি ছিল সোনাক্ষীর প্রথম ইদ উদযাপন। স্পেশাল ম্যারেজ অ্যাক্টের অধীনে বিয়ে করার কারণে, তিনি ধর্ম পরিবর্তন করেননি। তারা একে অপরের ধর্মকে সম্মান করে এবং সব উৎসব একসাথে উদযাপন করেন।
এই পার্টিতে সোনাক্ষী ও জেনেলিয়ার পোশাকের দাম নিয়ে এখন সোশ্যাল মিডিয়ায় জোর আলোচনা চলছে।